Μάριος Παν. Αθανασόπουλος 


Φιλόλογος 


Χορηγόσχκαλα 
Το «Ζάλογγο» της Μεσσηνίας 


«10 γεγονός ὀτι ζούμε σε µια αντι-ήρωική εποχή και έχουµε σχετι- 
κοποιήσει τα πάντα ὃδεν µας επιτρέπει να βλέπουμε µε το μιατογυάλι 
του ύστερου απομυθοποιήητικού εικοστού αιώνα ενέργειες και πρά- 

ζεις ἠρωισμού, µε τις οποίες, επειδή ὃεν μπορούμε να αναμετρή- 
θούμε, τις ῥάζουμε στο κρεβάτι του Προκρούστη» 


Γ. Καραμπελιάς, Συνωστισµένες στο Ζάλογγο. 


Α. Εισαγωγικά 
ο Ζάλογγο, παράτις όποιες αμφι- 
σβητήσεις έχει κατά καιρούς υπο- 
στεί!, εξακολουθεί να αποτελεί 
στο συλλογικό υποσυνείδητο µια εµβλη- 
µατική ιστορική στιγµή αυτοθυσίας και 
πατριωτισμού. Η ελληνική ιστορία, ὠστό- 
σο, διαθέτει και άλλες παρόμοιες στιγμές 
αυτοθυσίας απὀ Ἑλληνίδες που προτίµη- 
σαν τον θάνατο απὀ την ατίµωση. Μία 
απὀ αυτές έλαβε χώρα στη «Χορηγόσκα- 
λα», περιοχή της Αλαγονίας Μεσσηνίας, 
την περἰοδο τῆς παρουσίας των στρατευ- 
µάτων του Ιμπραήμ στην Πελοπόννησο, 
το 1926. 
Τα χωριά της Αλαγονίας βρίσκονται 
στον ΒΔ Ἰαὔγετο, στα σύνορα Μεσση- 


:Βλ. Βάσω Ψιμούλη, Σούλι και Σουλιώτες, εκδ. 
ΕΣΤΙΑ, Αθήνα 2006. 


Εναλλακτικές Εκδόσεις, σ. 1558 


γίας και Λακωνίας, και περιλαμβάνουν 6 
χωριά, που ονομάζονται: Αλαγονία (Σί- 
τσοβα), Αρτεμισία (Τσερνίτσα), Καρβέλι 
(Κουτσαβά Καρβέλι) Λαδά (Κουτσαβά 
Λαδά), Νέδουσα (Μεγάλη Αναστάσοβα) 
και Πηγές (Μικρή Αναστάσοβα)΄. 

Πρόκειται για µια περιοχή µε έντονο 
το αγωνιστικό και αντιστασιακὀ πνεύμα 
των κατοίκων της και ιστορία που ξεκινά 
απὀ την αρχαιότητα (αρχ. Δενθαλιάτις) 
και φτάνει, µέσω του Βυζαντίου (Μηλιγ- 
γοί Σλάβοι) καιτης Τουρκοκρατίας («Πι- 
σινοχωρίτες», λόγω της γειτνίασης µετον 
Μυστρά), στα νεώτερα χρόνια (αντίστα- 
ση κατά την περίοδο της Κατοχής εναντί- 
ον των κατακτητών). 





Σε παρένθεση έχουν τεθεί οι σλαβικής προέ- 
λευσης ονομασίες που υφίσταντο κατά την επο- 
χή της Επανάστασης του 1821. 


ΜΑΡΙΟΣ ΑΘΑΝΑΣΟΠΟΥΛΟΣ 


Η περἰοδος της Τουρκοκρατίας και της 
Επανάστασης του 1821 αποτελούν την 
κορυφαία ἴσως στιγµἠ για τους κατοίκους 
της Αλαγονίας. Την περίοδο αυτἠ ανα- 
δεικνύονται σπουδαίες μορφές, τόσο εκ- 
κλησιαστικές (Οικουμενικός Πατριάρχης 
Προκόπιος Πελεκάσης, απὀ τη Σίτσοβα) 
όσο και στρατιωτικές (Νικήτας Σταµατε- 
λόπουλος ἡ Νικηταράς, απὀ τη Μεγάλη 
Αναστάσοβα). Η σπουδαιότητα, μάλιστα, 
της περιοχἠς στην Επανάσταση καταφαί- 
γεται στα Απομνημονεύματα του Φωτά- 
κου, όπου ο Παπαφλέσσας, στην περίφη- 
µη σύσκεψη της Βοστίτσας και στην προ- 
σπάθειά του να πείσει τους προκρίτους να 
τον ακολουθήσουν, τους απείλησε µε τα 
εξής λόγια: «Θὰ πάρω χίλιους Πισινοχωρί- 
τες καὶ Σαμπαζότες μὲ λουρίδες κι ἄλλους 
τόσους Μανιάτες. Θὰ κάµω τήν ἐπανάστα- 
σή καὶ θὰ χτυπήσω τὸν ὀχτρό. Καὶ τότες 
ὅποιονε πιάσουνε δίχως ἄρματα οἱ Τοῦρκοι 
ἂς τὸν κομματιάσουν...»'. 

Λόγω του ορεινούὺ χαρακτήρα της 
Αλαγονίας, στην περιοχἠ έλαβαν χώρα 
συσκέψεις ηγετικὠν προσώπων της Ἐπα- 
γάστασης, ενώ προετοιµάστηκε και το 
έδαφος για την απελευθέρωση της Καλα- 
µάτας, στις 22 Μαρτίου 1821. Ο ίδιος χώ- 
ρος αποτέλεσε καταφύγιο για πολλούς 
κατοίκους της ευρύτερης περιοχής της 
Καλαμάτας κατά την περἰοδο των επιδρο- 
μών των Ἰουρκοαιγυπτίων στη Μεσσηνία 
υπό τον Ιμπραήμ πασά της Αιγύπτου. 

Σε µία απὀ αυτές έλαβε χώρα και το 
περιστατικό της Χορηγόσκαλας. 


Ρ. Ο Ιμπραήμ στή Μεσσηνία 
Στα τέλη του 1824, η οθωμανική Αυτο- 
κρατορία βρισκόταν σε δυσχερή θέση 


"Σόλων Ιρηγοριάδης, Παπαφλέσσας, τ. Α’, εκδ. 
Τουλούπας, Αθήνα 1982, σελ. 215. 

λόγω της εδραίωσης τῆς ελληνικής Επα- 
νάστασης και της σταδιακής μετατροπής 
του διεθνούς παράγοντα υπέρ των ελλη- 
νικών θέσεων. Η λύση που προέκρινε η 
Ὑψηλή Πύλη ἦταν το αίτηµα για βοήθεια 
προς τον Μωχάμετ Αλη της Αιγύπτου, µε 
σηµαντικά ανταλλάγματα. 

Η πρὀταση ήταν δελεαστικἠ για τον 
τοπάρχη της Αιγύπτου, ο οποίος ἐστει- 
λετον 27χρονο θετό γιοτου, Ιμπραήμ, µε 
εντολή να καταπνίξει την Επανάσταση. 

Ἐν τω μεταξύ, η επαναστατημένη Ελ- 
λάδα βρισκόταν την ίδια περίοδο σε οι- 
κτρή κατάσταση. Μεγάλο µέρος των χρη- 
µάτων του πρώτου δανείου απὀ την Αγ- 
γλία είχε δαπανηθεἰ κατά την εμφύλια 
διαμάχη, η δεύτερη φάση του εμφυλίου 
µαινόταν στην Πελοπόννησο και πολλοί 
αντίπαλοι της παράταξης Κουντουριώ- 
τη, που εἶχε επικρατήσει, βρίσκονταν υπό 
κράτηση. 

Μέσα σ’ αυτἠ την περιρρέουσα ατµό- 
σφαιρα, ο Ιμπραήμ πραγματοποίησε µια 
παράτολµη ενέργεια, οργανώνοντας εκ- 
στρατευτικὀ σώμα και μεταφέροντας τα 
στρατεύματά του εν µέσω χειμώνος στην 
Πελοπόννησο, αιφνιδιάζοντας απόλυτα 
τον αντίπαλο. 

Οι αιγυπτιακές δυνάµεις άρχισαν να 
αποβιβάζονται ανενόχλητες στις 11/23 
και 12/24 Φεβρουαρίου 1825, στο κάστρο 
της Μεθώνης αρχικά, το οποίο βρισκόταν 
ακόµα στα χέρια των Οθωμανών. Το σύ- 
νολο του εκστρατευτικού σώματος ανερ- 
χόταν σε 4.000 πεζούς και 400 ιππείς -- 
ένα μικρό για τα µέτρα του πολέμου της 
ανεξαρτησίας σώµα. 

Όταν ο Ιμπραήμ πέτυχε την αρχική 
επιδἰωξή του, να εδραιώσει δηλαδή την 
παρουσία του στην περιοχἠ και να επε- 
κτείνει την επικράτειά του προς την Κο- 
ρώνη, υποδεχόµενος και ενισχύσεις, ξε- 


Χορήγόσκαλα: ΤΟ «Ζάλογγο» τής Μεσσηνίας 


κίνησε την πολιορκία του Νιόκαστρου 
(σημ. Πύλου), το οποίο παραδόθηκε στις 
6/18 Μαΐου. Μία ηµέρα νωρίτερα (στις 
17 Μαΐου) είχε αποφυλακιστεί ο Κολο- 
κοτρώνης, αναλαμβάνοντας ξανά την 
Πγεσία του στρατεύματος. Στις 20 του 
ίδιου µήνα, ο Παπαφλέσσας έπεφτε νε- 
κρός, µαζί µε το σύνολο σχεδόν των αν- 
ὁρών του, στο Μανιάκι. Άμεση συνέπεια 
του γεγονότος ἦταν η χωρίς αντίσταση 
επικράτηση του Ιμπραήμ στο μµεγαλύτε- 
ρο µέρος της Μεσσηνίας (κατάληψη Αρ- 
καδιάς/Κυπαρισσίας, πυρπόληση Καλα- 
µάτας και άλλων κωµοπόλεων της πε- 
ριοχής). Παρόμοια κατάληξη είχε και η 
μάχη στη Δραμπάλα, ένα ύψωμα ΒΔ του 
χωριού Άκοβος της Αρκαδίας (5-7 Ιουνί- 
ου), κοντά στην Αλαγονία, αλλά και σει- 
ρά άλλων μικρότερων αψιμαχιών. 

Η απελπιστικἠ κατάσταση στην οποία 
βρέθηκε η Επανάσταση εκείνη την περί- 
0δο αντικατοπτρίζεται και απὀ την πρά- 
ξη για την Αἰτησή αγγλικής προστασίας ή 
Πράξη υποταγής, που υπογράφηκε σχε- 
δόν απὀ όλους τοὺς πρωταγωνιστές, το 
καλοκαίρι του 1825. 

Ο χειμώνας του 1825-1826 αφιερώθη- 
κε απὀ τον Ιμπραήμ στην πολιορκία του 
Μεσολογγίου, το οποίο κατελήφθη στις 
10 Απριλίου του 1826, ὑστερα απὀ την 
ηρωική έξοδο των πολιορκημένων Ἑλλή- 
γων. Η εἰδηση έφτασε ενώ συνερχόταν η 
Γ΄ Εθνοσυνέλευση στην Επίδαυρο, σκορ- 
πώὠντας τον πανικὀ και την απογοήτευση 
στο στρατόπεδο των Ελλήνων. 

Μετά την πτὠση του Μεσολογγίου, ο 
µαμπραήμ επέστρεψε στην Πάτρα και απὀ 
εκεί ξεκίνησε λεηλασίες προς την Ηλεία 
και τη Μεσσηνία. Στις 10 Μαΐου έφτασε 
στην Τριπολιτσά και λίγες ηµέρες µετά 
αναχώρησε προς τα µεσσηνιακά κάστρα. 
Για να τον εμποδίσει, ο Κολοκοτρώνης, 


συγκέντρωσε στράτευμα 2.000 περίπου 
ανδρών στην περιοχἠ Δερβένι Λεονταρί- 
ου, αναγκάζοντάς τον να επιστρέψει ξανά 
στην Τριπολιτσά. Στη συνέχεια οι αιγυ- 
πτιακές δυνάµεις αποπειράθηκαν να κα- 
τευθυνθούν προς την Καλαμάτα απὀ τα 
στενά της Πολιανής. Στο χωριό Δυρράχι 
τοὺς αντιμετώπισε ο Νικηταράς µε τους 
άνδρες του. Στις 18 Μαΐου κατέστρεψαν 
την Ανδρίτσαινα και στις 21 του ἰἴδιου 
μήνα εγκατέλειψαν τον κάμπο της Καρύ- 
ταινας, και ένα µέρος τους βάδισε προς 
τα Σαμπάζικα”, µε αντικειμενικό σκοπό 
να εξαλείψει τις εστίες αντίστασης που 
εἶχαν απομείνει στη νότια Πελοπόννησο 
(περιοχές του ορεινού όγκου του Ταὐγέ- 
του που ξεκινούν από τα Σαμπάζικα, συ- 
νεχίζουν στην Αλαγονία και καταλήγουν 
στη Μάνη). 

Ένα τµήµα αυτού του στρατεύματος 
πέρασε προς την περιοχή της Αλαγονί- 
ας µέσω των μονοπατιών που συνέδε- 
αν τις δύο περιοχές και έφτασε στη Με- 
γάλη Αναστάσοβα (σημ. Νέδουσα), την 
οποία είχαν εκκενώσει οι κάτοικοί της. 
Σύμφωνα µετον Ν. Σπηλιάδη, οι Αιγύπτι- 
οι «Μετὰ ταῦτα ἐκινήθήσαν εἰς τὴν µεγά- 
λήν Ἀναστάσοβαν, ὅπου ἠχμαλώτισάν τι- 
γας ἀδυνάτους, καὶ ἀπήρχοντο εἰς Μεσ- 
σηνίαν»’. Παρόμοια αναφέρει και ο Θεόδ. 
Κολοκοτρώνης σε επιστολή του στις 24 
Μαΐου («Οἱ μὲν ἐχθροί, διὰ τῆς Πολιανῆς, 
διέβήσαν εἰς Ἀναστάσοβαν καὶ λεηλατή- 
σαντες καὶ κατακαύσαντες αὐτήν, κατέ- 





΄ Πρόκειται για τους τ. Δήμους Φαλαισίας και 
Αμφείας, δηλαδή την περιοχή που περιλαμβάνει 
τα χωριά Πολιανή, Άκοβος, Δυρράχι, Νιοχώρι, 
Λεοντάρι, Τουρκολέκα κ.ο.κ. 

ΞΝ. Σπηλιάδης, Ἀπομνημονεύματα (1821-1543). 
τ. Γ΄, εκδ. Π.Φ. Χριστόπουλος, Αθήναι 1975, 
σελ. 21. 


ΜΑΡΙΟΣ ΑΘΑΝΑΣΟΠΟΥΛΟΣ 


βήσαν εἰς τὴν Καλαμάταν...»8). Συμφω- 
γα δε µε τον Διον. Κόκκινο, οἱ Αιγύπτιοι 
«...ἐπροχώρησαν πρὸς τῆν Μεγάλήν Άνα- 
στάσοραν, ὅπου συνήνώθησαν μὲ ἄλλας 
αἰγυπτιακὰς δυνάµεις ἐρχομένας ἀπὸ τὸν 
Μιστρᾶ, καὶ ἐράδισαν πρὸς τῆν Μεσσην(- 
αν»’, ἄποψη µε την οποία συμφωνεί και ο 
Μ. Οικονόμου). 


Γ. Η θυσία στή Χορήγόσκαλα 
Τότε (21 ἡ 22 Μαΐου) θα πρέπει να έλαβε 
χώρα και η θυσία στη θέση «Χορηγόσκα- 
λα». Άγνωστος αριθµός απὀ γυναίκες µε 
τα παιδιά τους και νεαρές κοπέλες, τρο- 
µοκρατημένες απὀ την επιδρομή των Αι- 
γυπτίων, προσπάθησαν να κατευθυνθούν 
για ασφάλεια προς τους ορεινούς όγκους 
που συνέδεαν την Αλαγονία µε την περι- 
οχή των Σαμπάζικων. Εκεί έγιναν αντι- 
ληπτές απὀ τους διώκτες τους και είκοσι 
από αυτές περικυκλώθηκαν σε ένα σηµείο 
που ονομαζόταν «Χορηγόσκαλα» (από το 
σηµείο αυτό λάμβαναν οι ντόπιοι κάτοι- 
κοι χορήγι, δηλαδή ασβέστη). 

Τότε ξεκίνησε ένας άνισος αγώνας, κατά 
τον οποίο οἱ γυναίκες µε θάρρος πολέμη- 
σαν µεκάθε µέσοπου διέθεταν, κυλώντας 
και εκσφενδονίζοντας πέτρες εναντίον 
των εχθρών τους, ενώ, όταν αντιλήφθη- 
καν πως δεν θα απέφευγαν την ατίµω- 
ση, προτίμησαν να δώσουν τέλος στη ζωή 





ὁ Στ. Καλυβιώτης, «Χορηγόσκαλα», περ. ΕΚ- 
ΦΡΑΣΗ, τ. 60 (Ιούλιος 2007), σελ. 29. 


΄. Διον. Κόκκινος, Η Ἑλληνικὴ Ἐπανάστασις, εκδ. 
Μέλισσα, Αθήναι 1959, σελ. 416. 

δ Μ. Οικονόμου, Ἱστορικὰ τῆς Ἑλληνικῆς Πα- 
λιγγενεσίας, ἐν Ἀθήναις 1874, σσ. 637-635 («... 
προβαίνοντες ὃ᾽ ἐκεῖθεν οἱ ἐχθροὶ εἰς Μεσσηνίαν 
κατὰ τὴν Μεγάλην Ἀναστάσοβαν ᾖχμαλώτισάν 


τινας ἀδυνάτους μεθ’ ὃ ἡνώθησαν καὶ μὲ τοὺς ἐκ 
Μιστρᾶ ἐρχομένους»). 

τους πέφτοντας απὀ τον γκρεμὀ και προ- 
καλώντας τον θαυμασμό καιτην αναγνώ- 
ριση απὀ εχθρούς και φίλους. Την τραγι- 
κή κατάληξη διηγήθηκαν στον Θεόδ. Κο- 
λοκοτρώνη και στους υπόλοιπους Έλλη- 
γες ορισμένες γυναίκες, οι οποίες, πολε- 
µώντας κι αυτές τους Αιγυπτίους, σώθη- 
καν απὀ τον θάνατο και την ατίµωση και 
υπήρξαν αυτόπτες μάρτυρες τῆς θυσίας 
των είκοσι περίπου ηρωικών Ελληνίδων. 
Στις 24 Μαΐου ο Θεόδωρος Κολοκο- 
τρώνης θα γράψει σχετικά στην κυβέρνη- 
ση: 
Οἱ ἐχθροὶ περὶ τὴν 2Ιήν τοῦ λήζαντος 
ἀσηκώθησαν ἀπὸ τὸν κάµπον τῆς Κα- 
ρύταινας καὶ ἐξακολουθοῦντες τὴν 
ὁδὸν ἥτις ἔδειχνε τὴν πορείαν τῶν κα- 
ταφευγόντων εἰς τὰ πισινὰ χωριὰ Κα- 
ρυτινῶν καὶ ἄλλων, ἐπροχώρήσαν ἕως 
εἰς τὴν μεγάλην Ἀναστάσοβαν. καθ᾽ 
ὁδὸν εἰς τὸν Ἄκορον τυχόντες δέκα 
Ἀκοβίται ἔκλεισαν εἰς ἓν µέρος εἰκοσιὲξ 
ἐχθρούς. ἐξ αὐτῶν, τοὺς μὲν ὀκτὼ ἐφό- 
γευσαν, τοὺς δὲ 15 ἐζώγρησαν, ἐν οἷς καὶ 
ἕνα ἐπίσημον, Ὀφφικιάλους, τοὺς ὁποί- 
ους κυνηγούμενοι ἀπὸ ἄλλους ἐχθροὺς 
ἐφόνευσαν καὶ αὐτούς. οἱ ἐχθροὶ αἰχμα- 
λωτίσαντες ὀλίγας τινὰς ψυχὰς ἀἆδυ- 
γάτους κατ᾽ ἐκεῖνα τὰ µέρή διευθύνο- 
γτο τὰς πρὸς τὰ Μεσσηνιακὰ φρούρια 
ὁδούς. οἱ ἐν ὄρεσι εὑρισκόμενοι μὲ τὰς 
φαμήλίας των Ἕλληνες ἔπεσαν κατὰ πό- 
δας των, καὶ ποῦ μὲν τρεῖς, ποῦ δὲ δύω, 
ποῦ τέσσαρες, καὶ ποῦ δέκα ἐφόνευον, 
ὥστε ἕνας Κατσαριώτής ὀνομαζόμενος 
Κουρεούσήης ἐφόνευσε τέσσαρας, καὶ 
εἴκοσι περίπου γυναῖκες μὲ τὰ παιδία 
των καὶ παρθένοι θεωροῦσαι εἰς ἓν µέ- 
ρος ὀνομαζόμενον Χορήγόσκαλαν, ὅτι 
ἦσαν εἰς κίνδυνον νὰ ζωγρηθῶσιν ἀπὸ 
τοὺς ἐχθρούς, αἱ μὲν προτιµήσασαι τὸν 
ἔντιμον θάνατον ἀπὸ τῆν ἄτιμον δειλί- 


Χορήγόσκαλα: Ίο «Ζάλογγο» τής Μεσσηνίας 


αν ἔπεσαν ἀπὸ τοὺς κρημνούς, ἄλλαι 
δὲ κυλίουσαι πέτρας, ἐφόνευσαν ἐκ τῶν 
ἐχθρῶν, καὶ οὕτω διέφυγον ἐπαξίως τῆς 
ἑλληνικῆς γενναιοφροσύνης τὴν αἰχμα- 
λωσίαν των, καὶ ἐξέπλήξαν τοὺς θεω- 
ροῦντας τὴν ἀπόφασίν των Ἕλληνας, 
καὶ ἐχθρούς, οἱ ὁποῖοι ὕστερον διὰ τῆς 
Καλαμάτας καὶ Νήσίου ὑπῆγαν εἰς τὰ 
Μεσσηνιακὰ φρούρια, ὅπου καὶ διατρί- 
βουν. ὅλα δὲ ταῦτα μαρτυροῦσι τὰ πτώ- 
µατα τῶν ἐχθρῶν, καὶ τὰ µοσχέτα καὶ 
µπαγιονέτες των, ὅπου ἐπῆραν οἵ Ἑλλη- 
γες, ὥστε ὅλη ἡ φθορὰ τῶν ἐχθρῶν εἶναι 
ἐπέκεινα τῶν πεντακοσίων εἰς ὅλήην των 
τὴν ἐκστρατείαν. ἀπὸ Πάτρας ἕως ἐκεῖ 
αἰχμαλώτισαν περίπου τῶν πεντακοσί- 
ων ψυχῶν γυναικῶν καὶ παιδιῶν, καθὼς 
ὁμολογοῦσιν ὅλαι αἱ διαφεύγουσαι ἀπὸ 
τοὺς ἐχθροὺς αἰχμάλωτοι γυναῖκες, αἱ 
ὁποῖαι εἶναι περίπου τῶν 100, καὶ ὅλαι 
συμφώνως λέγουν ὅτι ὁ ἐχθρὸς κατ᾽ 
αὐτὰς σκοπεῖ νὰ κάμῃ τὸ κἰνήµά του, 
καὶ ταῦτα μὲν περὶ τῶν ἐχθρῶν 
27 Μαΐου 1526 
ἀπὸ Σούλι Δερβενίου. 
ὁ γεν. ἀρχηγὸς Θ. Κολοκοτρώγής". 
Εκτός απὀ τον Κολοκοτρώνη, στο περι- 
στατικὀ αναφέρεται και ο Ν. Σπηλιάδης, 
ο οποίος επισημαίνει -όπως και ο Κολο- 
κοτρώνης-- ότι, «Πολλαὶ γυναῖκες ἐκινδύ- 
γευον νὰ ζωγρήθῶσιν εἰς τὴν λεγομένην 
Χορηγόσκαλαν: τινὲς ἐξ αὐτῶν κατεκρηή- 
µνίσθήσαν εἰς τὰ βάραθρα καὶ ἀπώλοντο: 
ἄλλαι δὲ ἤρχισαν νὰ κυλίωσι λίθους µεγά- 
λους ἐναντίον τῶν ἐχθρῶν. ἐφόνευσαν καὶ 





]ω. Θ. Κολοκοτρώνης, Ἐπιστολαὶ καὶ διάφορα 
ἔγγραφα ἀφορῶντα τὴν Ἑλληνικῆν Ἐπανάστασιν. 
Ἀπὸ 1521 µέχρι 1827. Συλλεγέντα μὲν ὑπὸ τοῦ 
ὑποστρατήγου Ἰωάννου 6. Κολοκοτρώνη, Αθή- 
νησι 1856 («Ἐπιστολῆ Θεοδώρου Κολοκοτρώνη 
πρὸς τὴν Διοικητικὴν Ἐπιτροπήν»), σελ. 330-333. 


ι” 


ἐπλήγωσάν τινας, καὶ ἐσώθησαν»"". 

Πα τη Χορηγόσκαλα γίνεται μνεία και 
στην Ἱστορία του Ελληνικού Έθνους, όπου 
ο Απόστολος Βακαλόπουλος αναφέρειτα 
εξής: «Οἱ ἐχθροὶ ἐγκατέλειψαν στὶς 21 Μα- 
ου τὸν κάμπο τῆς Καρύταινας καὶ ἀκο- 
λουθώντας τὸν δρόµο τῶν προσφύγων στὰ 
“πισινὰ χωριὰ” τῶν Καρυτινῶν µπῆκαν 
στὴν Ἀνδρίσαινα, ὅπου ἔκαψαν πολλὰ 
σπίτια καὶ προχώρησαν ὣς τὴ Μεγάλη 
Ἀναστάσοβα. Ἀφοῦ αἰχμαλώτισαν ἐκεῖ λί- 
γους ἀνθρώπους, διευθύνθήκαν πρὸς τὰ 
µεσσηνιακὰ κάστρα. ΟἵἙλλήνες ὅμως ποὺ 
βρίσκονταν μὲ τὶς οἰκογένειές τους ἐπάνω 
στὰ βουνά, τοὺς ἀκολουθοῦσαν ἀπὸ κοντὰ 
καὶ τοὺς ἐπιτίθενταν ἐδῶ καὶ ἐκεῖ, ὅταν 
τοὺς ἔβρισκαν ἀπομονωμένους... Ἰότε 
στὴ θέση Χορηγόσκαλα διαδραµατίστήκε 
µία τραγωδία ἀνάλογή πρὸς τὶς ἀντίστοι- 
χες τοῦ Ζαλόγγου καὶ τῆς Ἀραπίτσας τῆς 
Νάουσας: εἴκοσι περίπου παρθένες καὶ γυ- 
γαῖκες μὲ τὰ παιδιὰ τους νομίζοντας ὅτι 
πρόκειται νὰ αἰχμαλωτισθοῦν προτίμησαν 
γὰ πέσουν κάτω στοὺς γκρεμούς...»''. 

Η Χορηγόσκαλα έρχεται να προστεθεί 
στο Ζάλογγο, στην Αραπίτσα καισεπολ- 
λά ακόµη σηµεία αυτοθυσίας που, σε πεἰ- 
σµα των αποδοµητών τῆς νεώτερης ιστο- 
ρίας µας, «φυτρώνουν» µε «ενοχλητικό 
τρόπο» εδώ κι εκεἰ... 





ΣΝ. Σπηλιάδης, ό.π. 


ΙΣΤ.Ε.Ε., τ. ΙΒ’, σελ. 419 (το ἰδιο κείµενο βρίσκε- 
ται και στην Ιστορία του Νέου Ελληνισμού,τ. 7, 
σσ. 559-560, του Απόστολου Βακαλόπουλου). 

